O emplego d'as notas d'o blues y a importanzia d'os patrons de clamata y respuesta, tanto en a musica como en as parolas, amostran l'herencio africán-occidental d'iste chenero. Un rasgo caracteristico d'o blues ye l'uso extensivo d'as tecnicas "espresivas" d'a guitarra (bend, vibrato, slide), que dimpués influyirían en solos d'estilos como o rock. O blues influyó en a musica popular estausunidense y occidental en cheneral, gosando fer parti de cheneros musicals como o ragtime, jazz, bluegrass, rhythm and blues, rock and roll, heavy metal, hip-hop, musica country y cancions pop.